[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 30.10.2008

COM(2008) 687 окончателен

2006/0274 (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, буква в) от Договора за ЕО по внесените от Европейския парламент изменения в общата позиция на Съвета, отнасяща се за Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) №881/2004 за създаване на Европейска железопътна агенция

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2006/0274 (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, буква в) от Договора за ЕО по внесените от Европейския парламент изменения в общата позиция на Съвета, отнасяща се за Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) №881/2004 за създаване на Европейска железопътна агенция

1. Въведение

Съгласно разпоредбите на член 251, параграф 2, трета алинея, буква в) от Договора за ЕО, Комисията представя становище по измененията, предложени от Европейския парламент на второ четене. Комисията излага по-долу становището си относно изменението, предложено от Парламента.

2. Хронология

Дата на предаване на предложението на ЕП и на Съвета (документ COM (2006) 785 окончателен — 2006/0274 (COD)): | 13.12.2006 г. |

Дата на становището на Европейския икономически и социален комитет: | 11.07.2007 г. |

Дата на становището на Европейския парламент на първо четене: | 29.11.2007 г. |

Дата на приемане на Общата позиция с единодушие: | 03.03.2008 г. |

Дата на становището на Европейския парламент (второ четене): | 09.07.2008 г. |

3. ЦЕЛ НА ПРЕДЛОЖЕНИЕТО НА КОМИСИЯТА

На 13 декември 2006 г. Европейската комисия прие поредица от мерки в подкрепа на съживяването на железопътния сектор чрез премахване на пречките за движение на влаковете по европейската железопътна мрежа.

Комисията предприе тази инициатива по две основни причини:

- да се улесни свободното движение на влаковете в рамките на ЕС, чрез по-прозрачна и ефикасна процедура за въвеждане в експлоатация на локомотивите,

- да се опрости нормативната среда, чрез консолидиране и обединяване на директивите относно оперативната съвместимост на железопътния транспорт.

Една от тези мерки се състои в изменение на регламента за създаване на Европейска железопътна агенция, за да бъдат включени нови задачи, с цел улесняване свободното движение на влаковете. По-специално:

- разработване на референтен документ, даващ възможност за постигане на съответствие между всички прилагани от държавите-членки национални правила в областта на въвеждането в експлоатация на подвижния състав;

- организиране на работата на мрежата от националните органи за безопасност, с цел все повече да се намали броят на налаганите от всяка държава национални правила и да се определи кои от тях могат да се считат за еквивалентни;

- изготвяне на технически становища, по искане на националните органи за безопасност или на Комисията.

От друга страна, при това изменение на регламента бе счетено за целесъобразно, въз основа на придобития след създаването на Агенцията опит, да бъдат уточнени редица задачи, особено в контекста на създаването на системата ERTMS (Европейска система за управление на железопътния трафик) и на регистри на подвижния състав.

4. СТАНОВИЩЕ НА КОМИСИЯТА ЗА ИЗМЕНЕНИЯТА, ПРЕДЛОЖЕНИ ОТ ПАРЛАМЕНТА

След продължили няколко месеца преговори в рамките на словенското председателство, намерено бе решение как да бъде постигнато съгласие — по време на неформална тристранна среща, състояла се на 24 юни 2008 г. Това съгласие се отнася главно за задачите на Агенцията по отношение на системата ERTMS.

Комисията може да приеме компромисното изменение, одобрено от Европейския парламент на второ четене.